શિખર ધવનની ધીમી બેટિંગનો બચાર કરતા સુકાનીએ કહ્યું કે તેનો પ્રયાસ વિરોધી ટીમ પર દબાણ બનાવવાનો હોય છે. તેણે શરૂઆતમાં નવી વિકેટ પર સેટ થવા ધીમી બેટિંગ કરી. આથી મોટી ભાગીદારી બની શકી. મારા મતે પહેલી વિકેટની 120 રન આસપાસની ભાગીદારી મહત્ત્વની રહી. બુમરાહ વિશે સુકાની રોહિત શર્માએ જણાવ્યું કે તે ટી-20નો શ્રેષ્ઠ બોલર છે. આથી અમે તેનો અલગ રીતે ઉપયોગ કરી રહ્યા છીએ. જ્યારે યુવા ખલીલ નવા દડાનો અલગ પ્રકારનો બોલર છે. તે બોલને સ્વિંગ કરવાનો પ્રયાસ વધુ કરે છે. તેને પડકાર પસંદ છે.